**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**ΓΙΑ ΑΣΚΗΣΗ ΥΠΟΨΗΦΙΩΝ ΔΙΚΗΓΟΡΩΝ ΣΤΟ ΥΠΟΥΡΓΕΙΟ ΔΙΚΑΙΟΣΥΝΗΣ**

Έχοντας υπόψη: α) τη διάταξη του άρθρου 13 του ν. 4194/2013 *«Κώδικας Δικηγόρων»* (Α’ 208), όπως τροποποιήθηκε με το άρθρο 3 του ν. 4745/2020, β) την 16992/06-02-2017 κοινή απόφαση του Υπουργού Δικαιοσύνης, Δ.Α.Δ και του Αναπληρωτή Υπουργού Οικονομικών: *«Άσκηση υποψήφιων δικηγόρων στο Υπουργείο Δικαιοσύνης, Διαφάνειας και Ανθρωπίνων Δικαιωμάτων»* (Β’ 766)*,* όπως τροποποιήθηκε και ισχύει

**Κ α λ ο ύ μ ε**

Τους υποψήφιους δικηγόρους, που επιθυμούν να πραγματοποιήσουν την άσκησή τους στην Κεντρική Υπηρεσία του Υπουργείου Δικαιοσύνης, χρονικής διάρκειας 18 μηνών ή μέρος αυτής,να υποβάλουν τη συνημμένη αίτηση έως και τη **Δευτέρα 01 Αυγούστου 2022** στο e-mail: aglykou@justice.gov.gr, για την κάλυψη τριών (3) θέσεων. Σημειώνεται ότι μέχρι τέλος Αυγούστου θα προκύψουν και νέες κενές θέσεις, οι οποίες θα καλυφθούν από τους επιλαχόντες αυτής της πρόσκλησης.

Η μηνιαία αποζημίωση ανέρχεται στο ποσό των εξακοσίων (600) ευρώ, ποσό που υπόκειται μόνο σε παρακράτηση φόρου εισοδήματος.

Σε περίπτωση που ο αριθμός των αιτήσεων υπερβαίνει τις διαθέσιμες θέσεις, θα πραγματοποιηθεί δημόσια κλήρωση σε αίθουσα της Κεντρικής Υπηρεσίας του ιδίου Υπουργείου (Λ. Μεσογείων 96 - Αθήνα, 2ος όροφος), την **Τρίτη 02 Αυγούστου 2022** και ώρα 12:00 μ.μ.

Στην εν λόγω διαδικασία, μπορούν να παρευρεθούν όσοι από τους υποψήφιους επιθυμούν, θα κληρωθούν επίσης επιλαχόντες για αναπλήρωση τυχόν θέσεων που θα κενωθούν.

Αθήνα, 19 Ιουλίου 2022